SNC บวกแรง 8% รับงบไตรมาส 3 กำไรโต 41% แตะ 134.52 ลบ. ดัน 9 เดือนทะลุ 447 ลบ.
SNC บวกแรง 8% รับงบไตรมาส 3 กำไรโต 41% แตะ 134.52 ลบ. ดัน 9 เดือนทะลุ 447 ลบ. โดย ณ เวลา 14.37 น. อยู่ที่ระดับ 15.00 บาท บวก 1.10 บาท
SNC บวกแรง 8% รับงบไตรมาส 3 กำไรโต 41% แตะ 134.52 ลบ. ดัน 9 เดือนทะลุ 447 ลบ. โดย ณ เวลา 14.37 น. อยู่ที่ระดับ 15.00 บาท บวก 1.10 บาท
5 พ.ย. 2564

ผู้สื่อข่าวรายงานว่า วันนี้(5 พ.ย.2564) ราคาหุ้นบริษัท เอส เอ็น ซี ฟอร์เมอร์ จำกัด (มหาชน) หรือ SNC ณ เวลา 14.37 น. อยู่ที่ระดับ 15.00 บาท บวก 1.10 บาท หรือ 7.91% ด้วยมูลค่าซื้อขาย 49.02 ล้านบาท

โดย SNC แจ้งผลประกอบการ(รวมบริษัทย่อย) งวดไตรมาส 3 สิ้นสุดวันที่ 30 กันยายน 2564 มีกำไรสุทธิ 134.52 ล้านบาท เพิ่มขึ้นจากช่วงเดียวกันของปีก่อนอยู่ที่ 95.48 ล้านบาท ส่วน 9 เดือนแรกปี 2564 มีกำไรสุทธิ 447.03 ล้านบาท เพิ่มขึ้นจากช่วงเดียวกันของปีก่อนอยู่ที่ 291.88 ล้านบาท

โดยเป็นผลมาจากรายได้รวมไตรมาส 3/2564 อยู่ที่ 2,982 ล้านบาท เพิ่มขึ้นจากไตรมาส 3/2563 อยู่ที่ 1,987 ล้านบาท โดยกลุ่มงาน AUTO รายได้เพิ่มขึ้น 37 ล้านบาท มาจากกลุ่มงาน Auto-Pipe มีรายได้เพิ่มขึ้น 63 ล้านบาท ลูกค้ารถยนต์เริ่มกลับมาเรียกงานที่เคยชะลอตัวจาก ผลกระทบโควิด และมีงาน new model เพิ่มขึ้น และกลุ่มงาน Auto-Plastic มีรายได้ลดลง 26 ล้านบาท ลูกค้างานจักรยานยนต์ได้รับผลกระทบโควิดทำให้ เดินสายการผลิตเพียง 1 กะ ทั้งนี้ลูกค้ากลับมาเรียกงานและเริ่มผลิตตามปกติในกลางเดือนตุลาคม 2564
ด้านกลุ่มงาน OEM รายได้เพิ่มขึ้น 624 ล้านบาท เนื่องจาก 1) คำสั่งซื้อทีวีเพิ่มขึ้นจากปีก่อน 2) การปรับราคาขายผลิตภัณฑ์กลุ่ม Toolbox ให้มีความเหมาะสมกับโครงสร้างต้นทุน 3) กลุ่มงาน Heat Pump ลูกค้ามีคำสั่งซื้อเพิ่มขึ้น จากปีก่อนที่ ได้รับผลกระทบโควิด และ 4) เงินบาทอ่อนค่าเมื่อเทียบกับไตรมาสเดียวกันของปีก่อน 2.2 กำไรจากการดำเนินงานเพิ่มขึ้น 60 ล้านบาท จากรายได้ที่เพิ่มขึ้น และกลุ่มงาน EA PART รายได้เพิ่มขึ้น 334 ล้านบาท เนื่องจากราคาวัตถุดิบสูงขึ้นทำให้มูลค่าขายเพิ่มขึ้น